মিউটিনি অন দ্য বাউন্টি (১৯৩৫-এর চলচ্চিত্র)
মিউটিনি অন দ্য বাউন্টি (ইংরেজি: Mutiny on the Bounty) হল ফ্র্যাংক লয়েড পরিচালিত ১৯৩৫ সালের মার্কিন নাট্য চলচ্চিত্র। চার্লস নরডফ ও জেমস নরম্যান হলের একই নামের উপন্যাস অবলম্বনে নির্মিত ছবিটিতে প্রধান চরিত্রে অভিনয় করেন চার্লস লটন ও ক্লার্ক গ্যাবল। এছাড়া অন্যান্য চরিত্রে অভিনয় করেন ফ্রাঞ্চট টোন, মোভিতা কাস্তানেদা, ও ম্যামো ক্লার্ক। মিউটিনি অন দ্য বাউন্টি সে সময়ের অন্যতম হিট চলচ্চিত্র ছিল। চলচ্চিত্রটির ঐতিহাসিক সত্যতা প্রশ্নবিদ্ধ হলেও চলচ্চিত্র সমালোচকেরা এটিকে মিউটিনি অন দ্য বাউন্টি উপন্যাসের শ্রেষ্ঠ উপযোগকরণ বলে অভিহিত করে। চলচ্চিত্রটি ৮ম একাডেমি পুরস্কার আয়োজনে শ্রেষ্ঠ চলচ্চিত্র বিভাগে পুরস্কৃত হয়।